KOMISIJAS ZIŅOJUMS EIROPAS PARLAMENTAM UN PADOMEI PROGRESA ZIŅOJUMS PAR OTRĀS PAAUDZES ŠENGENAS INFORMĀCIJAS SISTĒMAS (SIS II) IZSTRĀDI 2012. gada jūlijs – 2012. gada decembris /* COM/2013/0305 final */





KOMISIJAS ZIŅOJUMS EIROPAS PARLAMENTAM UN PADOMEI PROGRESA ZIŅOJUMS PAR OTRĀS PAAUDZES ŠENGENAS INFORMĀCIJAS SISTĒMAS (SIS II) IZSTRĀDI 2012. gada jūlijs – 2012. gada decembris 1. Ievads Šajā progresa ziņojumā aprakstīts darbs, kas 2012. gada otrajā pusgadā paveikts attiecībā uz otrās paaudzes Šengenas informācijas sistēmas (SIS II) izstrādi un sagatavošanos migrēšanai no SIS 1+ uz SIS II. To iesniedz Padomei un Eiropas Parlamentam saskaņā ar 18. pantu Padomes 2008. gada 24. oktobra Regulā (EK) Nr. 1104/2008[1] un Padomes 2008. gada 24. oktobra Lēmumā 2008/839/TI[2] par migrēšanu no Šengenas Informācijas sistēmas (SIS 1+) uz SIS II. 2. Projekta statuss 2.1. Progress pārskata periodā Kā apliecināja 2012. gada otrajā pusē veiktā testēšana, ir gūts ievērojams progress centrālās sistēmas un vairuma valstu sistēmu izstrādē. Tā rezultātā šajā pārskata periodā tika pabeigti gandrīz visi tehniskās sagatavošanās posmi ceļā uz datu faktisko migrēšanu. Tomēr, lai panāktu šādu progresu, nācās pārvarēt dažas jaunas grūtības. (1) Attiecībā uz visaptverošo testu dažas dalībvalstis paredzētajā termiņā nespēja izpildīt testa pilnīgas izpildes kritērijus, tostarp arī neparedzētām situācijām paredzētajā periodā. Atlikušie jautājumi bija jāatrisina un jātestē atkārtoti paredzētajā termiņā, un tādējādi tas bija jāveic vienlaikus ar citiem uzdevumiem kritiskajā ceļā uz SIS II darbības sākšanu (īpaši ar SIRENE funkcionālo testu[3] un migrēšanas mēģinājumiem). Tas radīja būtisku risku saistībā ar kopējo grafiku. Tomēr, pateicoties visu iesaistīto pušu elastīgumam, attiecīgās dalībvalstis 2013. gada janvāra otrajā nedēļā varēja atkārtoti veikt testēšanu. (2) Somija 2012. gada oktobrī paziņoja, ka aizkavēsies tās valsts līmeņa SIS II projekts, un informēja Komisiju, ka tās valsts sistēma nebūs gatava ātrāk kā 2013. gada februārī. Pēc situācijas novērtēšanas uz vietas Somijā Komisija un Vispārējā programmu vadības valde (VPVV) palīdzēja Somijai noteikt turpmāko virzību, ņemot vērā paredzēto SIS II darbības sākšanas datumu. Kopīgi noteiktais seku mazināšanas risinājums pamatojas uz to, ka Somija pagaidu kārtā instalē esošo un pārbaudīto tehnisko risinājumu, kas tiek apzīmēts ar akronīmu SIB[4] un ko jau ir īstenojušas vairākas citas dalībvalstis. Somija ir piešķīrusi prioritāti šim risinājumam, vienlaikus atsevišķi turpinot savu valsts projektu. SIB risinājuma progresu Somijā tālāk atbalsta un cieši uzrauga Komisija un VPVV. (3) SIRENE funkcionālajā testā trīs dalībvalstis (kā arī Somija, kas iepriekš minētā iemesla dēļ testā nepiedalījās) nespēja izpildīt testa pilnīgas izpildes kritērijus, un tām tika dota iespēja testu veikt atkārtoti 2013. gada 28. janvārī. Kopumā to jautājumu ietekme, ar kuriem saskārās dalībvalstis un kuri potenciāli var apdraudēt vispārējā grafika izpildi, ir mazināta, pateicoties galveno ieinteresēto personu mērķtiecīgai pieejai. Ātrais un efektīvais veids, kādā tika risināta problemātiskā situācija Somijā, vēlreiz apliecināja VPVV pievienoto vērtību. Dalībvalstu kopīgie pūliņi un ciešā sadarbība ar Komisiju nodrošināja, ka centrālā projekta īstenošana joprojām notika, kā plānots, gan attiecībā uz termiņiem, gan budžetu. No otras puses, riska mazināšanas darbības ir būtiski izsmēlušas atlikušās rezerves neparedzētām situācijām. 2.2. Testēšanas pasākumi Testu kopu nolūkā pārliecināties par valstu sistēmu un centrālās sistēmas pienācīgu darbību, sniegumu un mijiedarbību noslēdza visaptverošais tests, kas tika veikts šajā pārskata periodā un kas tiks atkārtoti veikts 2013. gada sākumā. Somijā nepieciešamā testēšana (atbilstības tests, visaptverošais tests, SIRENE funkcionālais tests) B plāna ietvaros tiks cik iespējams cieši saskaņota ar atkārtotas testēšanas pamatpasākumiem. (a) Paplašinātais atbilstības tests (CTE) Visas dalībvalstis galu galā izturēja CTE kampaņu, kuras mērķis bija pārbaudīt valstu sistēmu atbilstību SIS II specifikācijām. Atlikušās četras dalībvalstis savas testēšanas kampaņas sekmīgi pabeidza līdz 2012. gada augusta beigām. Tas bija nepieciešams visaptverošā testa raitai veikšanai. Tomēr Somija, kā minēts iepriekš, testus veiks atkārtoti. Eurojust un Eiropols savus CTE testus plāno veikt 2013. gadā. (b) Pirmreizējais sistēmas akcepttests (PSAT) PSAT notika 2012. gada martā un uzrādīja pozitīvus rezultātus, pierādot gan centrālās vienības, gan rezerves centrālo vienību noturību un stabilu veiktspēju. Tomēr rezerves vienībai St. Johann im Pongau bija nepieciešams veikt atkārtotu testēšanu; tā sekmīgi notika 2012. gada otrajā pusē. (c) Otrais stūrakmens tests (M2) M2, kas tika veikts 2012. gada maijā, apliecināja centrālās sistēmas stabilitāti, noturību un veiktspēju darbības apstākļos. Balstoties uz pozitīvu tehnisko novērtējumu un testa rezultātu validāciju, Vispārējo lietu padome 2012. gada 24. jūlijā ņēma vērā M2 testa sekmīgo iznākumu. Līdz ar to beidzot bija izpildīti visi nosacījumi, kas M2 testam 2009. gada jūnijā tika noteikti Padomes secinājumos. Komisija par testa pozitīvo iznākumu oficiāli informēja Eiropas Parlamentu. (d) Visaptverošais tests Visaptverošais tests bija tehnisks un juridisks priekšnoteikums SIS II darbības sākšanai[5]. Visaptverošā testa mērķi bija šādi: 1. apstiprināt, ka Komisija un dalībvalstis, kas piedalās SIS 1+, ir veikušas SIS II datu apstrādei nepieciešamos tehniskos pasākumus, un 2. pierādīt, ka SIS II veiktspējas līmenis ir vismaz līdzvērtīgs tam, kāds tika panākts SIS 1+ (kā minēts juridiskajā pamatā). Visaptverošajā testā SIS II sistēma tika vērtēta visā tās pilnībā. Tas nozīmē, ka testētas tika gan valstu sistēmas, gan tīkls, gan centrālā sistēma. Testus kopīgi pārvaldīja dalībvalstu testa pārvaldnieki un Komisijas testa pārvaldnieks. Testēšanas darbības tika noteiktas Visaptverošā testa plānā, kuru 2012. gada 24. maijā apstiprināja attiecīgā Padomes darba grupa. Pēc tam, kad Komisija bija apliecinājusi centrālās sistēmas gatavību (Coreper sanāksmē 2012. gada 30. maijā), visaptverošā testa kampaņa tika veikta laikposmā no 2012. gada 1. jūnija līdz 2012. gada 22. augustam. Dalībvalstis veica testus četrās grupās, kurās katrā no tām bija sešas līdz septiņas dalībvalstis, bet to dalībvalstu darbība, kuras nepiedalījās, tika simulēta. Atkārtotu testu papildu kārtas tika sarīkotas 2012. gada septembrī, lai dalībvalstis varētu vēlreiz veikt tās testēšanas darbības, kas iepriekš nebija izdevušās. SIS II centrālā sistēma uzrādīja labu un stabilu veiktspēju visa visaptverošā testa laikā. Pirmajā kārtā parādījās viena kļūda, kura jau bija zināma galvenajam izstrādātājam, bet tā tika labota turpmākajā centrālās sistēmas tehniskajā atjauninājumā. Valstu līmenī aptuveni pusei dalībvalstu nācās visaptverošo testu pilnībā vai daļēji veikt atkārtoti, un ar dažiem izņēmumiem tās spēja to sekmīgi paveikt periodā, kas bija atvēlēts neparedzētām situācijām. Visbeidzot 25 dalībvalstis izturēja visaptverošo testu, kaut arī šā rezultāta sasniegšanai bija nepieciešamas sešas testēšanas kārtas, nevis četras, kā bija paredzēts sākotnēji. Divām dalībvalstīm (Polijai un Šveicei) vēl bija jāatkārto viena testēšanas darbība, bet divām citām (Dānijai un Somijai) vajadzēja atkārtoti veikt visu testa posmu. Lai atceltu atrunu, kas pievienota tās testa rezultātiem, Beļģija lūdza iespēju arī daļēji atkārtot visaptverošā testa kampaņu. Tā kā nebija iespējams organizēt atbilstošus periodus šajā pārskata pusgadā, papildu periodi atkārtotai testēšanai tika paredzēti 2013. gada janvāra otrajā nedēļā. (e) SIRENE funkcionālie testi Saskaņā ar migrēšanas tiesību aktiem dalībvalstis, kas piedalās SIS 1+, veic papildinformācijas testu (SIRENE funkcionālo testu). Par šo testu atbildīgas ir dalībvalstis. Tomēr Komisija ne tikai nodrošināja centrālo sistēmu un komunikācijas infrastruktūru testa veikšanai, bet arī turpināja sniegt atbalstu dalībvalstu sagatavošanās pasākumiem, veicot tehnisko specifikāciju kopīgu pārskatīšanu attiecībā uz datu apmaiņu starp SIRENE birojiem, un testa sīka apraksta izstrādei. Pēc tam, kad bija sekmīgi veikts SIRENE pieslēguma tests, 2012. gada otrā pusē notika SIRENE funkcionālais tests. Trim dalībvalstīm (kā arī Somijai, sasniedzot gatavību, un, vēlams, kopā ar pārējām dalībvalstīm) tests, kas bija ieplānots nedēļā, kura sākās 2013. gada 28. janvārī, bija jāveic atkārtoti. 2.3. Sagatavošanās migrēšanai no SIS 1+ uz SIS II 2.3.1. Tehniskā sagatavošanās Komisijas nodrošinātais konvertētājs ir pamatā migrēšanas pagaidu arhitektūrai, kas ir izstrādāta, lai varētu veikt SIS 1 datu pārsūtīšanu uz jauno sistēmu, nodrošinot saskanīgu komunikāciju starp centrālo SIS II un SIS 1+ tehniskā atbalsta funkciju (C.SIS)[6]. Testēšanas pienākumus dala Eiropas Komisija un Francija, kas nodrošina SIS 1+ darbību. Konvertētāju sekmīgi testēja gan attiecībā uz SIS 1+, gan SIS II. Konvertētāja pilnīgas funkcionālās integrācijas tests tika sekmīgi pabeigts paredzētajā termiņā 2012. gada 21. augustā, līdz ar to apstiprinot, ka konvertētājs var pienācīgi konvertēt ziņojumus (brīdinājumus) abos virzienos starp abām sistēmām saskaņā ar specifikācijām, par ko panākta kopīga vienošanās. Vairums konstatēto samērā nebūtisko nepilnību tika novērstas un testētas šajā pārskata periodā. Pēdējais tests ir ieplānots 2013. gada janvārī. Sadarbspējas testi tika pabeigti 2012. gada 11. decembrī vēl pirms plānotā termiņa. Rezultāti ir iesniegti C.SIS validācijai, un tie būs pieejami janvāra sākumā. Pēc konvertētāja testiem 2012. gada otrā puse tika veltīta migrēšanas mēģinājumiem – pirmais tika veikts, piedaloties ierobežotam skaitam dalībvalstu, bet pēc tam – piedaloties visām migrēšanā iesaistītajām dalībvalstīm. Ierobežotās migrēšanas mēģinājums sniedza vērtīgu ieguldījumu un atziņas globālās migrēšanas mēģinājumam. Pašlaik visas migrēšanas procedūras, tostarp darbības sākšanas tests, vismaz vienu reizi ir izmēģinājusi Centrālās SIS II projekta grupa un dalībvalstis, kas piedalās migrēšanā. Nākamais posms būs reālā laika datu migrēšana no SIS 1+ uz SIS II, kas sāksies 2013. gada sākumā. Komisija turpināja ciešā sadarbībā ar dalībvalstīm izstrādāt Migrēšanas rokasgrāmatu – dokumentu, kurā tiek sīki izklāstīti migrēšanas plānā noteiktie posmi. Rokasgrāmatā arī tiek aprakstītas procesa laikā īstenojamās funkcijas un pienākumi, kā arī sīki aprakstīts migrēšanas grafiks. Pašlaik tiek veikta Migrēšanas rokasgrāmatas pēdējā atjaunināšana, pamatojoties uz ierobežotas un globālas migrēšanas mēģinājumā gūtajām atziņām. Lai nodrošinātu raitu migrēšanu uz SIS II, Komisija turklāt ir atbalstījusi dalībvalstu iniciatīvas kāpināt datu attīrīšanas pasākumus, proti, no SIS 1 datubāzes izņemt nesaskanīgus, nepilnīgus vai novecojušus brīdinājumus. 2.3.2. Tiesiskais regulējums Komisija 2012. gada maijā ierosināja grozījumu tiesiskajā regulējumā, kas regulē datu faktisko migrēšanu (migrēšanas tiesību aktos). Apspriešanās procedūras ietvaros Eiropas Parlaments 2012. gada 20.-22. novembra plenārsēdē sniedza normatīvo rezolūciju. Pēc pieņemšanas Padomē 20. decembrī pārstrādātā redakcija stājās spēkā 2012. gada 30. decembrī[7], tādējādi nodrošinot tiesisko regulējumu tehniski optimizētam migrēšanas procesam un iespējai sniegt papildu finansiālo atbalstu valstu projektiem saistībā ar migrēšanas pasākumiem. 2012. gadā SIS-VIS komiteja[8] (SIRENE sastāvs), tiekoties četras reizes, pārskatīja, atjaunināja un vienojās par SIS II SIRENE rokasgrāmatas un citu SIS II mērķu īstenošanas pasākumu pārskatīto tekstu. Attiecīgi Komisijas īstenošanas lēmumu ir paredzēts pieņemt pirms SIS II darbības sākšanas. 2.4. SIS II tīkls Darbības nolūkos dalībvalstīm ir gan galvenā, gan rezerves saskarne ar teritoriālo komunikācijas tīklu, kas nodrošina centrālās sistēmas un valstu sistēmu drošu komunikāciju. Pārskata periodā turpinājās dalībvalstu rezerves saskarņu reaktivizēšanas process. Šajā pārskata periodā notika vairāki testi, kuros notika pārslēgšanās starp galvenajām un rezerves vietām. Visi testi bija sekmīgi. SIS II juridiskie instrumenti paredz komunikācijas infrastruktūru, kas atvēlēta SIS II datiem un nodrošina SIRENE biroju datu apmaiņu[9]. Pēc tam, kad dalībvalstis apstiprināja SIS II SIRENE pasta releja tehniskās specifikācijas, Komisija pabeidza iepirkuma procedūras. Pasta releju uzstādīja 2012. gada pirmajā pusē un pirmo reizi testēja, izmantojot tā sauktos SIRENE pieslēguma pamattestus, šajā saistībā Komisija organizēja četrus periodus, kuros dalībvalstis varēja veikt minētos testus. Pēdējais posms norisinājās 2012. gada 4. un 5. septembrī. Testus izturēja visas 11 dalībvalstis, kas tajos piedalījās. 2.5. Drošība 2012. gada septembrī, piedaloties Vācijai un Austrijai, tika sekmīgi veikta rūpīga vēl viena šifrēšanas līmeņa testēšana, kurš paredzēts, lai vēl vairāk stiprinātu SIS II tīkla drošību. SIS-VIS komiteja atbalstīja tehniskā risinājuma īstenošanu, kas jau ir uzsākta un tiks pabeigta 2013. gada februārī. 3. Pārvaldība 3.1. Finansiālie aspekti 3.1.1. SIS II budžets Komisijas kopējās budžeta saistības attiecībā uz SIS II projektu no 2002. gada līdz pārskata perioda beigām bija EUR 167 632 518. Attiecīgie līgumi ietver priekšizpēti, centrālās SIS II izstrādi, atbalsta un kvalitātes nodrošināšanu, SIS II tīklu, sagatavošanos darbības pārvaldībai Strasbūrā, drošību, biometrijas sagatavošanu, komunikāciju un ekspertu komandējumu izdevumus. No šīs summas laikposmā no 2002. gada līdz 2012. gada decembra beigām faktiski izmaksāti bija EUR 128 372 295. Galvenie izdevumu posteņi bija izstrāde (EUR 70 792 838), tīkls (EUR 30 375 617), atbalsta un kvalitātes nodrošināšana (EUR 12 612 386), kā arī sagatavošanās darbības pārvaldībai Strasbūrā un Sankt Johann im Pongau (EUR 9 309 334). 3.1.2. Papildu finansējums dalībvalstu sistēmu izstrādei Lai no Eiropas Ārējo robežu fonda (EBF) sniegtu atbalstu valstu izstrādes projektiem, EBF 2011. gada plānošanas ietvaros tika veikta būtiska resursu pārdale, tos paredzot SIS II valstu projektiem. EBF Kopienas darbību daļa ir darīta pieejama astoņām dalībvalstīm, kas saskārušās ar grūtībām izpildīt savas papildu vajadzības 2011. gada programmās. Šie projekti tika sākti 2011. gada beigās, un līdz 2012. gada beigām lielākā daļa no tiem ir pabeigti. Turklāt Komisija ir veikusi visus nepieciešamos pasākumus, lai izsludinātu uzaicinājumu iesniegt priekšlikumus, kas ļautu dalībvalstīm 2013. gada sākumā pieteikties uz papildu ieguldījumu saskaņā ar pārstrādāto migrēšanas tiesību aktu kopīgo 16. pantu. Kopumā ir darīti pieejami 13 miljoni euro, un 715 000 euro ir noteikti kā augstākā summa uz dalībvalsti (kuru līdzfinansē ar 25 % valsts līdzekļu). 3.2. Darbības pārvaldība 3.2.1. Aģentūra lielapjoma IT sistēmu darbības pārvaldībai brīvības, drošības un tiesiskuma telpā (eu-LISA) Pārskata periodā kļuva ievērojami intensīvāki eu-LISA izveides sagatavošanas pasākumi[10] (īpaši darbinieku pieņemšana darbā, pagaidu telpu pielāgošana, galveno dokumentu, piemēram, 2012. un 2013. gada darba programmu, izstrādes pabeigšana un sarunas par nolīgumiem ar uzņemošajām dalībvalstīm un asociētajām valstīm). Balstoties uz sagatavošanās darbu, ko veikusi Komisija, Aģentūra 2012. gada 1. decembrī sāka pildīt savus pamata uzdevumus. Šajā sakarā Tallinā 29.-30. novembrī notika trešā valdes sanāksme, kurā piedalījās Krum Garkov kungs, kurš kopš 2012. gada 1. novembra ir eu-LISA izpilddirektors. SIS II konsultatīvās grupas pirmā sanāksme notika 2012. gada 6.-7. jūnijā. Nākamā sanāksme notiks 2013. gada janvārī. Savus uzdevumus saistībā ar SIS II darbības pārvaldību eu-LISA sāks pildīt pēc tam, kad sistēma sāks darboties. 3.2.2. Pāreja uz SIS II Pašlaik galvenais izstrādātājs sniedz apmācību C.SIS attiecībā uz SIS II darbības pārvaldību, lai 2013. gada pirmajā pusē nodotu SIS II produkcijas vidi C.SIS/eu-LISA. Darbības rokasgrāmatas projekts ir ticis pastāvīgi atjaunināts nolūkā sadarbībā ar dalībvalstīm pabeigt tā izstrādi līdz 2013. gada janvārim. Saskaņā ar eu-LISA izklāstīto plānu darbības pārvaldības, kā arī Komisijas veikto darbību pārvaldības aspektu nodošana eu-LISA sastāvēs no trim posmiem un tiks pabeigta līdz 2013. gada maijam. 3.3. Projektu vadība 3.3.1. Vispārējā programmu vadības valde (VPVV) VPVV turpināja sniegt padomus par dažādiem jautājumiem saistībā ar centrālo sistēmu un ir vēl vairāk nostiprinājusi saskanību starp centrālo SIS II projektu un valstu projektiem. Šajā pārskata periodā regulārajās sanāksmēs, kurās piedalījās dalībvalsts, kas rotācijas kārtībā ir Padomes prezidentvalsts, Komisija, vairāku dalībvalstu eksperti (tostarp jaunieceltais Igaunijas eksperts) un Komisijas galvenie izstrādātāji, galvenā uzmanība tika pievērsta visaptverošajam testam un risinājumam attiecībā uz aizkavēšanos, ar kādu saskārās Somija. Somijas valsts projekta pārvaldības grupas pārstāvji VPVV sanāksmēs piedalījās uz ad hoc pamata. Šajā pārskata periodā ir notikušas divdesmit trīs VPVV plenārsēdes. 3.3.2. SIS-VIS komiteja (SIS II) Laikposmā no 2012. gada jūlija līdz decembrim notika piecas SIS-VIS komitejas sanāksmes par SIS II tehniskiem jautājumiem, kuru laikā tika apstiprināti vairāki būtiski dokumenti par migrēšanu un testēšanu. Papildus SIS-VIS komitejas regulārajām sanāksmēm, lai apspriestu detalizētus tehniskus jautājumus, tiek organizētas komitejas darba grupas un darbsemināri, kuros piedalās dalībvalstu eksperti. Šajās sanāksmēs galvenā uzmanība parasti tiek pievērsta jautājumiem saistībā ar konkrētiem projekta mērķiem. – Testu konsultatīvā grupa (TAG) sniedz SIS-VIS komitejai atzinumu par jautājumiem saistībā ar testu struktūru, īstenošanu un interpretāciju. Pārskata periodā šī grupa tikās vienpadsmit reizes. – Izmaiņu pārvaldības padome (CMB) konsultē par ziņoto izmaiņu pieprasījumu klasifikāciju, kvalifikāciju un īstenošanas iespējamo ietekmi. Kad 2010. gadā tika pārskatītas tehniskās prasības SIS II lietotnei, tika skaidri noteikts, ka specifikācijas iesaldēs līdz SIS II sistēmas darbības sākšanai. Tādēļ šī darba grupa, kas arī atskaitās SIS-VIS komitejai, 2011. gadā netika formāli sasaukta. Tomēr dalībvalstis un Komisija 2012. gadā pārskatīja un atjaunināja CMB reglamentu, lai dalībvalstis varētu novērtēt, vai plānotās izmaiņas to valsts sistēmās ir saskaņā ar centrālo sistēmu. Šī darba grupa 2012. gadā tikās piecas reizes. – Migrēšanas ekspertu grupa (MEG) ir ad-hoc grupa, kuras sastāvā ir dalībvalstu eksperti, Komisijas projekta grupas locekļi, sistēmas operators pēc tās darbības sākšanas un galvenais izstrādātājs. Šo darba grupu izmantoja, lai sīki sagatavotu dažādus migrēšanas mēģinājumus un veiktu to pēcpasākumus. Pārskata periodā notika vienpadsmit sanāksmes. 3.3.3. Plānošana un koordinācija valstu līmenī Komisija regulāri rīko dalībvalstu valsts projektu vadītāju sanāksmes, lai varētu veikt sīku informācijas apmaiņu par visiem pasākumiem, kam ir ietekme uz projekta kopējo stāvokli. Turklāt šajā pārskata periodā tā īpaši pievērsās kopējam grafikam, testēšanai, migrēšanai, pārejai uz SIS II, SIS II darbības rokasgrāmatai un SIS II darba grupas ziņojumiem. Šajā pārskata periodā notika piecas valstu projektu vadītāju sanāksmes. 3.3.4. Padome Komisija turpināja regulāri informēt visas attiecīgās Padomes struktūras par SIS II projekta īstenošanu, tostarp par laika grafika un budžeta aspektiem. Kopumā konstruktīvā gaisotnē sagatavošanas līmenī ir precizēti vairāki tehniski, juridiski un budžeta jautājumi saistībā ar centrālo projektu. Vajadzības gadījumā Komisija papildus sanāksmēm ir sazinājusies ar attiecīgajām dalībvalstī, izmantojot citus kanālus, piemēram, divpusēju saraksti. Komisija izklāstīja SIS II pašreizējo stāvokli katrā no trim TI Padomēm, kas tika sarīkotas Kipras rotējošās prezidentūras laikā. Kolēģiem, kas iesaistīti projektā valsts līmenī, Komisija izsūta iknedēļas ziņojumu, kurā sniegts kopsavilkums par tehnisko attīstību. 3.3.5. Eiropas Parlaments Eiropas Parlaments turpināja paust atbalstu SIS II un atbrīvoja rezervi daļai SIS II projektiem paredzēto līdzekļu 2012. gada ES Vispārējā budžetā. Lai panāktu pilnīgu pārredzamību, Komisija pastāvīgi informē Eiropas Parlamentu par SIS II izstrādes visiem aspektiem, kas pārsniedz obligāto pārskatu apmēru, kāds izriet no juridiskajiem instrumentiem un Padomes secinājumiem. Papildus tam, ka LIBE komitejai tika iesniegts SIS II projekta atjauninājums, Eiropas Parlaments tika informēts par SIS II pašreizējo stāvokli plenārsesijā 2012. gada 19.-22. novembrī saistībā ar debatēm par ierosināto migrēšanas instrumenta pārstrādāto redakciju. 3.3.6. Riska pārvaldība Komisija ar kvalitātes nodrošināšanas līgumdarba veicēja atbalstu rūpīgi uzrauga riskus SIS II projekta jomā. Attiecībā uz katru konstatēto risku izstrādā seku mazināšanas plānu, kurā norāda veicamos seku mazināšanas pasākumus. Konstatēto risku sarakstu atjaunina katru nedēļu, un katru mēnesi to apspriež Vispārējā programmu vadības valdē. Pārskata periodā galvenie riski bija šādi: · dalībvalstu (gala lietotāju lietotņu) gatavība un īpaši “B plāna” savlaicīga īstenošana Somijā; · ierobežotais laiks, kas migrēšanas grafikā atliek neparedzētiem gadījumiem. 3.3.7. SIS II informācijas kampaņa Saskaņā ar SIS II juridisko pamatu Komisija sadarbībā ar valstu datu aizsardzības uzraudzības iestādēm un Eiropas Datu aizsardzības uzraudzītāju līdz ar SIS II darbības sākšanu veic arī informācijas kampaņu, lai sabiedrību informētu par tās mērķiem, glabātajiem datiem, iestādēm, kam ir piekļuves tiesības, un personu tiesībām[11]. Kampaņas sagatavošana tika paātrināta 2012. gada septembrī. Komisija aicināja katru dalībvalsti norīkot kontaktpersonu, kas būs atbildīga par kampaņas koordinēšanu valsts līmenī, un iesaistīja arī valstu datu aizsardzības iestādes un Eiropas Datu aizsardzības uzraudzītāju. Balstoties uz iepriekšējo sadarbību ar dalībvalstīm, Komisija noslēdza līgumus par galvenajiem izstrādājamiem materiāliem (informācijas lapu, plakātu un īsu videoklipu). Dalībvalstis būs atbildīgas par informācijas materiālu izplatīšanu atbilstoši vajadzībām (robežšķērsošanas vietās, policijas iecirkņos, konsulātos utt.). 4. Prioritātes nākamajā pārskata periodā Nākamajā pārskata periodā būs deviņas galvenās darbības jomas: · visaptverošā testa pabeigšana līdz 2013. gada janvāra beigām tajās piecās dalībvalstīs, kurām tests jāveic atkārtoti, · SIRENE funkcionālo testu kampaņas pabeigšana līdz 2013. gada februārim (dalībvalstu atbildība), · dalībvalstu paziņojumi, ka tās ir juridiski un tehniski gatavas apstrādāt SIS II datus un veikt papildinformācijas apmaiņu, · atjaunināta Komisijas īstenošanas lēmuma pieņemšana par SIRENE rokasgrāmatu un citu SIS II īstenošanas pasākumu pieņemšana pirms SIS II darbības sākšanas, · reālā laika datu migrēšana no SIS 1+ uz SIS II, ko paredzēts veikt laikā no 2013. gada 22. janvāra līdz 27. martam, · SIS II darbības sākšana (provizoriski paredzēta 2013. gada 27. martā, Padomei pieņemot turpmāku lēmumu par galīgo datumu), · 30 dienas ilgs intensīvas novērošanas periods pēc SIS II darbības sākšanas, · SIS II informācijas kampaņas sākšana, · SIS II nodošana eu-LISA. 5. Secinājumi Pateicoties visu ieinteresēto personu mērķtiecīgai pieejai, problēmas, kas radās šajā pārskata periodā, tika sekmīgi atrisinātas, un tādējādi SIS II projektā tiek ievēroti termiņi, lai sistēma sāktu darboties 2013. gada pirmajā ceturksnī. Visaptverošā testa pabeigšana, kas paredzēta 2013. gada sākumā, noslēgs testēšanas kampaņu kopumu, kura mērķis bija panākt visas sistēmas briedumu. Tādējādi SIS II projekts pašlaik ir sasniedzis pēdējo posmu, proti, faktisko datu migrēšanu no SIS 1+ uz SIS II. Galīga un savlaicīga pāreja uz SIS II, tostarp lēmuma pieņemšana par pārejas datumu, ir turpmākā pārskata perioda (2013. gada janvāris –jūnijs) absolūtā prioritāte. Budžeta izpilde || No 2002. g. līdz 2012. g. decembrim || No 2012. g. janvāra līdz decembrim (EUR) Saistības || Maksājumi || Saistības || Maksājumi Izstrāde (HP/Stéria) || 85 530 668 || 70 792 838 || 4 937 621 || 19 720 697 Izstrāde (Atos) || 3 921 248 || 3 301 041 || 386 207 || 2 036 541 Atbalsta un kvalitātes nodrošināšana || 15 852 914 || 12 612 386 || 2 760 645 || 3 119 889 Tīkls || 45 335 129 || 30 375 617 || 6 809 121 || 5 392 500 Sagatavošanās darbības pārvaldībai || 12 986 242 || 9 309 334 || 4 020 348 || 2 232 031 Drošība || 1 358 310 || 386 914 || 0 || 169 202 Pētījumi/konsultācijas || 1 064 410 || 963 207 || 103 279 || 20 947 Informatīva kampaņa || 183 943 || 33 373 || 150 570,38 || 0 Ekspertu komandējumu izdevumi || 1 384 780 || 582 711 || 181 494 || 266 134 Citi || 14 874 || 14 874 || 0 || 0 KOPĀ: || 167 632 518 || 128 372 295 || 19 349 285 || 32 957 941 SIS-VIS komitejas (SIS II) un darba grupas sanāksmes a) Sanāksmes, kas notika pārskata periodā 2012. gada JŪLIJS 4., 10., 18., 24. || SIS II Vispārējā programmu vadības valde 26. || SIS II dalībvalstu projektu vadītāju sanāksme 26. || SIS-VIS komiteja (SIS II tehniskās izstrādes sanāksme) 3., 10., 17., 24., 31. || SIS II TAG (Testu konsultatīvās grupas) sanāksme 5., 18. || SIS II CMB sanāksme 2012. gada AUGUSTS 1., 8., 22., 29. || SIS II Vispārējā programmu vadības valde || || 7., 14., 21., 28. || SIS II TAG (Testu konsultatīvās grupas) sanāksme 2012. gada SEPTEMBRIS 5., 13., 19., 25. || SIS II Vispārējā programmu vadības valde 27. || SIS-VIS komiteja (SIS II tehniskās izstrādes sanāksme) 27. || SIS II dalībvalstu projektu vadītāju sanāksme 4., 11. || SIS II TAG (Testu konsultatīvās grupas) sanāksme 6. || SIS II migrēšanas darbseminārs 20., 26. || SIS II MEG sanāksme par migrēšanu 2012. gada OKTOBRIS 3., 10., 24., 30. || SIS II Vispārējā programmu vadības valde 26. || SIS-VIS komiteja (SIS II tehniskās izstrādes sanāksme) 26. || SIS II dalībvalstu projektu vadītāju sanāksme 11., 18., 25. || SIS II MEG sanāksme 2012. gada NOVEMBRIS 6., 14., 21., 28. || SIS II Vispārējā programmu vadības valde 14./ 23. || SIS-VIS komiteja (SIRENE/SIS II tehniskās izstrādes sanāksme) 23. || SIS II dalībvalstu projektu vadītāju sanāksme 7., 14., 22., 29. || SIS II MEG sanāksme 30. || SIS II CMB sanāksme 2012. gada DECEMBRIS 5., 12., 19. || SIS II Vispārējā programmu vadības valde 14. || SIS-VIS komiteja (SIS II tehniskās izstrādes sanāksme) 14. || SIS II dalībvalstu projektu vadītāju sanāksme 6., 13. || SIS II MEG sanāksme 6., 13. || SIS II CMB sanāksme SIS-VIS komitejas (SIS II) un darba grupas sanāksmes b) Turpmākā pārskata periodā provizoriski ieplānotās sanāksmes 2013. gada JANVĀRIS 9., 16., 23., 30. || SIS II Vispārējā programmu vadības valde 24. || SIS-VIS komiteja (SIS II tehniskās izstrādes sanāksme) 24. || SIS II dalībvalstu projektu vadītāju sanāksme 10., 17., 24., 31. || SIS II MEG sanāksme 2013. gada FEBRUĀRIS 6., 13., 20., 27. || SIS II Vispārējā programmu vadības valde 26. || SIS-VIS komiteja (SIS II tehniskās izstrādes sanāksme) 26. || SIS II dalībvalstu projektu vadītāju sanāksme 7., 14., 21., 28. || SIS II MEG sanāksme 2013. gada MARTS 6., 13. , 20., 27. || SIS II Vispārējā programmu vadības valde 27. || SIS-VIS komiteja (SIS II tehniskās izstrādes sanāksme) 27. || SIS II dalībvalstu projektu vadītāju sanāksme 7., 14., 21. || SIS II MEG sanāksme 2013. gada APRĪLIS 3., 10., 17., 24. || SIS II Vispārējā programmu vadības valde 26. || SIS-VIS komiteja (SIS II tehniskās izstrādes sanāksme) 26. || SIS II dalībvalstu projektu vadītāju sanāksme 4., 11., 18., 25. || SIS II MEG sanāksme 2013. gada MAIJS 8., 15. , 22., 29. || SIS II Vispārējā programmu vadības valde 30. || SIS-VIS komiteja (SIS II tehniskās izstrādes sanāksme) 30. || SIS II dalībvalstu projektu vadītāju sanāksme 16., 23., 3. || SIS II MEG sanāksme 2013. gada JŪNIJS 5., 12., 19., 26. || SIS II Vispārējā programmu vadības valde 28. || SIS-VIS komiteja (SIS II tehniskās izstrādes sanāksme) 28. || SIS II dalībvalstu projektu vadītāju sanāksme 6., 13., 20., 27. || SIS II MEG sanāksme [1] Padomes 2008. gada 24. oktobra Regula (EK) Nr. 1104/2008 par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) (OV L 299, 8.11.2008., 1. lpp.). [2] Padomes 2008. gada 24. oktobra Lēmums 2008/839/TI par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) (OV L 299, 8.11.2008., 43. lpp.). [3] Papildinformācijas tests starp SIRENE (Supplementary Information Request at National Entry) birojiem – Padomes 2008. gada 24. oktobra Regulas (EK) Nr. 1104/2008 (OV L 299, 8.11.2008.) un Padomes 2008. gada 24. oktobra Lēmuma 2008/839/TI (OV L 299, 8.11.2008.) kopējais 9. panta 1. punkts. [4] Steria Interconnection Box [5] Eiropas Parlamenta un Padomes Regulas (EK) Nr. 1987/2006 par otrās paaudzes Šengenas Informācijas sistēmas (SIS II) izveidi, darbību un izmantošanu 55. pants (OV L 381, 28.12.2006., 4. lpp.) un Padomes 2007. gada 12. jūnija Lēmuma 2007/533/TI par otrās paaudzes Šengenas Informācijas sistēmas (SIS II) izveidi, darbību un izmantošanu 71. pants (OV L 205, 7.8.2007., 63. lpp.). [6] Padomes 2008. gada 24. oktobra Regulas (EK) Nr. 1104/2008 un Padomes 2008. gada 24. oktobra Lēmuma 2008/839/TI kopējais 10. panta 3. punkts (OV L 299, 8.11.2008.). [7] Padomes 20. decembra Regula (ES) Nr. 1272/2012 par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) (OV L 359, 29.12.12., 21. lpp) un Padomes 20. decembra regula (ES) Nr. 1273/2012 par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) (OV L 359, 29.12.12., 32. lpp.). [8] SIS-VIS regulatīvā komiteja ir izveidota, pamatojoties uz 51. pantu Regulā (EK) Nr. 1987/2006 (OV L 381, 28.12.2006.) un 67. pantu Padomes Lēmumā 2007/533/TI (OV L 205, 7.8.2007.). [9] Kopīgais 4. pants Regulā (EK) Nr. 1987/2006 (OV L 381, 28.12.2006.) un Padomes Lēmumā 2007/533/TI (2007. gada 12. jūnijs) (OV L 205, 7.8.2007.). [10] Eiropas Parlamenta un Padomes Regula (ES) Nr. 1077/2011 (2011. gada 25. oktobris) (OV L 286/1, 1.11.2011.). [11] Kopīgais 19. pants Regulā (EK) Nr. 1987/2006 (OV L 381, 28.12.2006.) un Padomes Lēmumā 2007/533/TI (OV L 205, 7.8.2007.).